Hans Kolstad

Hans Kolstad (født 7. juni 1952) er en norsk forfatter, oversetter, kulturformidler og forsker. Han tok doktorgrad i filosofi i 1996 på en avhandling om Henri Bergson – Tid og intuisjon : to studier om Henri Bergsons filosofi; og han ble i statsbudsjettet for 2017 utnevnt til statsstipendiat.

Kolstad var ansatt ved Norges delegasjon til Europarådet i Strasbourg 1987–93, var leder av Humanistisk Kollegium i Oslo 1993–2003 og har siden være frilanser som redaktør, forfatter og oversetter. Han har vært redaktør for serien Thorleif Dahls kulturbibliotek. Kolstad har oversatt og kommentert verker av blant annet Descartes, Voltaire, Rousseau og Bergson. Han var redaktør for den første norske utgivelsen av Platons samlede verker.

Referanser 

Norske filosofer
Norske oversettere
Statsstipendiater